**UPUTE ZA PISANJE SAŽETKA**

Znanstveno - stručni skup “Pedagoška pletenica - osnaženi u promjeni”

23. i 24. listopad 2025., Filozofski fakultet u Zagrebu

**Znanstveno – stručni rad:**

* Rad mora biti u formatu Microsoft Word dokumenta (.doc ili .docx)
* Rad mora biti napisan u fontu Times New Roman, veličine fonta 12 (naslovi 14), s obostranim poravnanjem te proredom 1.5, margina 2.5 cm
* Sažetak može imati do 250 riječi
* Sažetak  mora sadržavati svrhu rada, najvažnije rezultate, odnosno informacije o radu, i zaključak rada te ključne riječi (najviše 8 najvažnijih pojmova koji se obrađuju u tekstu)
* Uz sažetak rada, potrebno je navesti ime i prezime autora\_ice, instituciju zaposlenja  te adresu elektroničke pošte
* Uz sažetak studentskog rada, potrebno je navesti i ime i prezime autora\_ice; naziv sveučilišta, fakulteta, odsjeka i studijske grupe ili smjera, godinu studija na kojoj je autor\_ica te adresu elektroničke pošte autora\_ice
* Rad može imati jednog ili više autora\_ica (max 3), te je onda informacije iz prijašnje točke potrebno ispuniti za svakog člana grupe

Prijavom rada javljate se za usmeno i javno izlaganje Vašeg rada u trajanju od **15 minuta**. Konferencija je zamišljena kao prostor egalitarnosti i otvorenog diskursa, stoga budite spremni na konstruktivne kritike i pitanja publike.

**Primjer sažetka znanstveno – istraživačkog rada:**

Postmoderna perspektiva drži da je sve oko nas, a i mi sami, tek slika (a ne objektivno dohvatljiva stvarnost), konstrukcija nastala (među)djelovanjem različitih društveno-povijesnih uvjeta, poput religijskih uvjerenja, znanstvenih kretanja i dominantnih javnih diskursa. No iako se time osporava postojanje apsolutnih istina te relativizira objektivno sagledavanje stvarnosti, to ne znači da društveni konstrukti, poput rase, nisu vrlo stvarni u svojem utjecaju na život nekog društva. Stoga je globalno prepoznata nužnost interkulturnoga pristupa udruženom životu i društvenoj koheziji, koji se često određuje kao sasvim novo poimanje humanog odnosa među ljudima. Taj novi odnos među ljudima prije svega odlikuje istinski dijalog između kultura i između različitih. Svi čimbenici odgoja i obrazovanja, posebice škola, u tom pristupu pokazuju velik transformativni potencijal. Škola koja se brine za najbolji interes svojih učenika i pritom osobitu pozornost posvećuje onima najranjivijima i potencijalno ugroženima, koja pozitivno vrednuje različitosti te dijalog i razmjenu između kultura, je interkulturno osjetljiva. U radu se najprije ukratko obrađuju osobitosti takve škole te se potom argumentira stajalište da je dijalog, koji karakteriziraju zahtjev za ravnopravnim prihvaćanjem dječjeg mišljenja, perspektiva i iskustava i zahtjev za rekonstrukcijom znanja, njezina temeljna odrednica. U zaključnom dijelu rada otvara se pitanje djeteta kao potlačene drugačije osobe i implikacije tog pitanja na odgoj i obrazovanje.

Ključne riječi:

interkulturalno osjetljiva škola, dijalog, sudjelovanje djece, dijete kao drugačiji

Izvor:   
Širanović, A. (2012). Dijalog s učenicima: temeljna odrednica interkulturno osjetljive škole. Pedagogijska istraživanja, 9 (1/2), 191-201. Dostupno na: https://hrcak.srce.hr/113438

**Umjetnički rad:**

Cilj izložbe umjetničkih radova je poticanje kreativnog stvaralaštva kao i razvijanje divergentnog mišljenja koje je nužno u svakodnevnom radu pedagoga neovisno o mjestu zaposlenja. Želimo potaknuti naše sudionike na izražavanje svojih doživljaja iz života (budućeg) pedagoga, misli o trenutnim i relevantnim društvenim i pedagoškim pitanjima te statusu pedagogije kao znanosti i struke uporabom različitih medija.

Prijava rada treba sadržavati datoteku, fotokopiju, videozapis ili fotografiju rada kao i kratki sažetak rada.

Sažetak rada:

* je kratko objašnjenje samog rada, unutar kojeg autor\_ica treba radu dati naziv; opisati inspiraciju, proces rada te svrhu tj. poruku koju autor želi prenijeti svojim radom
* mora biti u formatu Microsoft Word dokumenta (.doc ili .docx)
* piše se  u fontu Times New Roman, veličine fonta 12 (naslovi 14), s obostranim poravnanjem te proredom 1.5, margina 2.5 cm
* opseg sažetka ne smije  prelaziti 250 riječi
* uz sažetak rada, potrebno je navesti ime i prezime autora\_ice, instituciju zaposlenja te adresu elektroničke pošte
* uz sažetak studentskog rada, potrebno je navesti ime i prezime autora\_ice; naziv sveučilišta, fakulteta, odsjeka i studijske grupe ili smjera; godinu studija na kojoj je autor\_ica te adresu elektroničke pošte autora\_ice
* rad može imati jednog ili više autora\_ica (max 3), te je onda informacije iz prijašnje točke potrebno ispuniti za svakog člana grupe

Umjetnički radovi bit će izloženi na Filozofskom fakultetu tijekom trajanja skupa.

**Interaktivni rad:**

Interaktivni radovi zamišljeni su u formatu pedagoške radionice. Pedagoška radionica je specifičan oblik grupne interakcije i komunikacije sa fokusom na proces, a ne na ishode ili rezultat (Uzelac, 1994).

* Rad mora biti u formatu Microsoft Word dokumenta (.doc ili .docx)
* Rad mora biti napisan u fontu Times New Roman, veličine fonta 12 (naslovi 14), s obostranim poravnanjem te proredom 1.5, margina 2.5 cm
* Sažetak može imati najviše 250 riječi
* Sažetak sadrži temu, cilj i svrhu radionice te ključne riječi (najviše 8 najvažnijih pojmova koji se obrađuju u tekstu)
* Sažetak sadrži strukturu radionice, vremensku razradu i slijed aktivnosti **unutar 30 minuta**
* Uz sažetak rada, potrebno je navesti ime i prezime autora\_ice, instituciju zaposlenja te adresu elektroničke pošte
* Uz sažetak studentskog rada, potrebno je navesti i ime i prezime autora\_ice; naziv sveučilišta, fakulteta, odsjeka i studijske grupe ili smjera, godinu studija na kojoj je autor\_ica te adresu elektroničke pošte autora/ice
* Rad može imati jednog ili više autora\_ica (max 3), te je onda informacije iz prijašnje točke potrebno ispuniti za svakog člana grupe

**Primjer sažetka interaktivnog rada:**

Polazak djece u školu predstavlja veliku životnu promjenu ne samo za buduće školarce, već i za njihove bližnje. Spomenuta životna prekretnica uključuje novu okolinu, mnoštvo novih pravila, ali i bezbroj prilika za učenje, razvoj i stvaranje novih znanja. Stoga je tema ove radionice Priprema roditelja za polazak djeteta u osnovnu školu. Svrha ove pedagoške radionice jest upoznati roditelje sa načinom funkcioniranja škole, razmjene kontakata sa razrednicom i stručnom službom, a cilj jest započeti kvalitetan i dugoročan odnos sa roditeljima novih prvašića. Radionica se sastoji od 3 glavne aktivnosti, u uvodnom dijelu provest će se kratki ledolomac. Središnju aktivnost će činiti komunikacijska aktivnost i rad u skupini, a na kraju slijedi podjela edukativnih materijala te evaluacija.

Ključne riječi:

Polazak u školu, roditelji, prvi razred